section_heading: Moralne posljedice
paragraph_text: Ross Douthat iz New York Timesa, u odgovoru na Klostermanov članak, uspoređuje serije Na putu prema dolje i "Obitelj Soprano" ističući da su obje serije "moralne drame". Douthat nadodaje da Walter White i Tony Soprano "predstavljaju odraz problema kao što su zlo, prokletstvo i slobodna volja". Walter je čovjek koji "namjerno napušta svjetlost i odlazi u tamu" dok je Tony "netko tko je rođen i odrastao u tami" te koji uporno "odbija mnoštvo prilika da se izvuče prema svjetlu".